ངས་བསམ་པར་ངེད་གཉིས་བཀའ་མོལ་སྐར་མ་༥༠ལས་མང་བ་གནང་བ་དང་།༧གོང་ས་མཆོག་ཐུགས་སྤྲོ་བོ་གནང་གི་ཡོད་པ་ཚོར་བྱུང་།དེ་མ་ཚད་ཁོང་གིས་ཨ་ཧྥི་རི་ཀ་ནས་མིའི་རིགས་ཐོག་མར་གནས་སྤོ་བྱས་ཏེ།ཁོ་ཚོའི་བྱང་ཏུ་ཡུ་རོབ་དང་ཤར་ཕྱོགས་སུ་ཨེ་ཤི་ཡ་སོགས་ཀྱི་འགྲུལ་བཞུད་ལ་གཞིར་བཞག་ན།བོད་དེ་རྒྱ་ནག་ལས་ཤར་གྱི་ཕྱོགས་ལ་གནས་ཡོད་པས།རྒྱ་ནག་ལས་བོད་ལ་མིའི་རིགས་སྔ་བ་བྱུང་བ་དངོས་ཡོད་གནས་ཚུལ་དང་མཐུན་གྱི་ཡོད་པའི་དགོངས་ཚུལ་སྐོར་གསུངས་བྱུང་།ངས་ཁོང་ལ་ཉེ་ཆར་ཨ་རིའི་ཚན་རིག་ཅེས་པའི་དུས་དེབ་ནང་དུ་ཐོན་པའི་ཉམས་ཞིབ་གྲུབ་དོན་ཞིག་ནང་།བོད་མི་རྣམས་མཐོ་སྒང་དུ་འཁྱག་རོམས་དུས་རབས་ཀྱི་དུས་དཀྱིལ་ནང་འཚོ་ཡོད་པ་བསྟན་ཡོད་པས།དེ་སྔོན་བོད་མི་རིགས་དེ་ལོ་༡༦༠༠༠སྔོན་ནས་འཚོ་བཞིན་ཡོད་པའི་བཤད་ཚུལ་དེ་ལས།ལྡབ་བཞི་འཕར་ནས་ལོ་ངོ་༦༤༠༠༠སྔོན་ནས་འཚོ་བཞིན་ཡོད་པ་བསྟན་ཡོད་སྐོར་འགྲེལ་བཤད་ཞུས་ཡིན།